7-جی اولوسلار آراسی طلبه ماذونیت مراسیمی و افطار پروقرامی آنکارا-دا تشکیل ائدیلدی.
تدبیر خاریجده یاشایان تورک‌لر و قوهوم جمعیت‌لر قورومونون (YTB) ائو صاحیبلیگینده کئچیریلدی.
تدبیرده YTB-نین صدری ارن، تورکییه معاریف وقفی‌نین صدری پروف. بیرول آک گون و یونوس امره انستیتوتونون صدری شرف آتش ایله یاناشی خیلی سایدا ماذون طلبه ایشتیراک ائدیب.
YTB -نین صدری ارن مراسیمده چیخیش ائده‌رک دئییب: "تورکیه 191 اؤلکه‌دن 115 مین خاریجی طلبه‌یه ائو صاحب‌لیگی ائدیر. بیز بو رقمی تورکیه‌نین 2023-جو ایل ایله باغلی هدفی داخیلینده 200 مینه چات‌دیرماق اوچون جهد گؤستریریک.
تورکیه‌نین عالی تحصیلده اولوسلار آراسی سویه‌ده جدی هدف‌لری وار. بونون رئاللاشماسیندا ایسه اؤلکه‌میزین بورس لار پروقرام‌لاری جدی رول اویناییر. هر ایل 100 مین‌دن آرتیق مراجعت اولور. تورکیه اولوسلار آراسی تحصیل ساحه‌ده قاباقجیل اؤلکه‌لردن بیری‌دیر، قوروموموز ماذون طلبه‌لره اصلا وداع ائتمیر. بو طلبه‌لر آرتیق تورکیه‌نین آیریلماز بیر حیسه‌سی‌دیر. دونیانین هانسی اؤلکه‌سینده اولما‌لارینا باخمایا‌راق بوتون ماذون ‌لاریمیز آرتیق یئنی بیر عائله‌نین 165 اؤلکه‌یه سپلنمیش، 150 مین‌لیک تورکیه ماذون لاری عائله‌سی‌نین بیر حیسه‌سی‌دیر.
